Pinkster 2016 – die krag van gebed » Somerstrand Gemeente
Pinkster 2016 - die krag van gebed
Psalm 93 – om van God se onwankelbare koningskap bewus te word – 06
Pinkster 6 – 12 Mei 2016
Die Psalm begin met die belydenis dat die Here regeer. En sy regering is majestueus en omgord met mag.
Die plek waarin ‘n mens dit sien, is in die wyse waarop dié dinge wat Hy skep, vas staan. Die wêreld staan van altyd af vas, dit wankel nie.
Dieselfde is waar van God se koningskap. Dit is van ouds af vas en onwankelbaar: “U troon staan vas van vroeg af; U is van ewigheid af.” God is omgord met krag en majesteit. Sy skepping is onwankelbaar. Sy regering is onwankelbaar.
Daarom is God meer as in staat om enigiets op sy plek, die aarde, en met sy mense, die nasies, te hanteer. Die Psalmis praat die druising van die ”seestrome” en die gedreun van die “baie waters”, ook die “golwe van die see” wat waarskynlik staan vir beide die geraas van oerwaters van Genesis (vers 4; vgl. Gen. 1:2) wat die oerchaos waaruit God geskep het, in herinnering roep, sowel as vir die geraas van die nasies wat ons samelewing in herinnering roep, soos op ander plekke in die Bybel vermeld word (Jes. 17:12 – vgl. Ps. 2).
Dit is betekenisvol. God troon dus oor die skepping sowel as oor die mensdom. Hy bring orde in die omgewing rondom ons. Hy bring orde in die samelewing rondom ons. God is die God van die aarde en Hy is die God van die mense. Hy voorsien vir die aarde en vir die mense.
Written by Chris van Wyk on 12/05/2016 . Posted in Chris van Wyk, Pinkster 2016 - die krag van gebed